1.3: §12: Ny paragraf: «Politisk prosess for Piratpartiet»

Forslagsstiller: Per Kjellsen

Ny paragraf 12:

  § 12 Politisk prosess for Piratpartiet

  §12.1 Generelt om politisk prosess

  Den politiske prosessen i Piratpartiet skal ta utgangspunkt i anonyme
  valideringer. Et forslag eller vedtak skal først gjennom en
  førstevalidering hvor et gitt antall tilfeldige pirater får en melding
  om å vurdere et forslag eller vedtak. Det kreves at en gitt fraksjon
  svarer innen en tidsfrist og om dette ikke skjer, får et gitt antall
  nye pirater en melding og slik fortsetter prosessen til antall svar
  har nådd den gitte fraksjonen.

  Etter førstevalideringen skal saken være offentlig tilgjengelig i en
  gitt tidsperiode før man kan fremme forslaget eller vedtaket videre
  til andrevalidering. En andrevalidering fungerer som en
  førstevalidering, bare at et større antall pirater er involvert.
  Endelig beslutningsmetode må være spesifisert i forsalget.

  Det skal være mulig å digitalt abonnere på forslag fra begge
  valideringsnivåer. Parametere for politisk prosess er beskrevet i
  §12.4.

  §12.2 Lokalpolitisk prosess

  §12.2.1 Prosess for lokalpolitiske saker oppe til vurdering i
  lokalpolitisk organ.

  Eksterne saker som er oppe til vurdering i et lokalpolitisk organ der
  Piratpartiet har en representant, må representanten ha en innstilling
  til. En valgt representant fra Piratpartiet i et lokalpolitisk organ
  skal i slike saker ta standpunkt til hvilken innstilling han kommer
  til å ha i tråd med piratpolitikk, dette skal førstevalideres. Passer
  innstillingen førstevalideringen, skal innstillingen være offentlig
  tilgjengelig i en gitt periode slik at man kan komme med innsigelser,
  alle innsigelser skal være offentlige med fullt navn. Programbande
  skal også informeres om at representantens innstilling er validert.

  §12.2.2 Prosess for lokalpolitiske saker fremmet av Piratpartiet

  Forslaget skal gjennom en prosess jf. §12.1

  §12.3 Prosess for nasjonalpolitiske saker

  Forslaget skal gjennom en prosess jf. §12.1

  §12.4 Parametere for politisk prosess

  Ved en førstevalidering skal 20 tilfeldige pirater få en melding om å
  vurdere et forslag, vedtak eller innstilling. Det kreves at 5 av 20 av
  disse tilfeldige piratene må ha gitt en innstilling innen en tidsfrist
  på 3 døgn. Om dette ikke skjer skal 10 nye tilfeldige pirater få en
  melding hvert påløpende døgn inntil 5 har gitt sin innstilling. Det
  kreves at 5 av 5 tilbakemeldinger godkjenner forslaget.

  Etter førstevalidering skal forslaget være offentlig tilgjengelig i 5
  døgn før saken kan fremmes til andrevalidering. For innstillinger som
  angår eksterne lokalpolitiske forslag skal forslaget være
  førtevalidert og offentlig tilgjengelig i minst 3 døgn før
  innstillingen blir bærekraftig.

  Ved en andrevalidering skal 100 tilfeldige pirater få en melding om å
  vurdere et forslag, vedtak eller innstilling. Det kreves at 25 av 100
  av disse tilfeldige piratene må ha gitt en innstilling innen 3 døgn.
  Om dette ikke skjer skal 20 nye tilfeldige pirater få en melding hvert
  påløpende døgn inntil 25 har gitt tilbakemelding. Det kreves at 20 av
  25 tilbakemeldinger godkjenner forslaget.

Resultat:
  For: 37 stemmer
  Mot: 2 stemmer
  Avholdende: 1 stemmer
  Forslaget er vedtatt i sin helhet

f720dfd6-a092-11e3-a8cc-001f3b596ec9

Signed-off-by: Øyvind A. Holm <oyvind@piratpartiet.no>